На основу члана 37. став 1. тачка 24). Статута Града Ниша ("Службени лист Града Ниша", број 88/2008, 143/2016 и 18/2019 ),

Скупштина Града Ниша на седници одржаној \_\_\_\_\_\_\_\_\_\_\_ 2023. године донела је

**Р Е Ш Е Њ Е**

I **УСВАЈА СЕ** Извештај о раду и пословању Народног позоришта Ниш за 2022. годину, број 01-221 од 22.02.2023. године, који је Одлуком број 01-236/3 од 24.02.2023. године усвојио Управни одбор Установе.

II Решење доставити Народном позоришту Ниш, Градскoj управи за друштвене делатности и Градскoj управи за финансије.

Број:

У Нишу,

**СКУПШТИНА ГРАДА НИША**

Председник

др Бобан Џунић

***О б р а з л о ж е њ е***

Члан 37. став 1. тачка 24). Статута Града Ниша прописује да Скупштина Града Ниша разматра и усваја годишње извештаје о раду установа и других јавних служби чији је оснивач.

Управни одбор Народног позоришта Ниш, на седници одржаној 24.02.2023. године, донео је Одлукy број 01-236/3, којом је усвојио Извештај о раду и пословању Народног позоришта Ниш за 2022. годину, број 01-221 од 22.02.2023. године године, и доставио га Градској управи за друштвене делатности на даље поступање.

Народно позориште Ниш је и у календарској 2022. и јубиларној 135. години постојања и рада, извело 145 програма: на матичној сцени имало 82 представе сопствене продукције, на гостовањима је играло 29 пута, било је 15 гостујућих представа. На фестивалу „Театар на раскршћу“ учествовало је 6 представа и изведено је 7 пратећих програма.

Заједно са позориштима из Литваније, Летоније, Русије, Пољске, Румуније, Северне Македоније и Бугарскe, настављен је рад на конституисању театарске асоцијације „7+“. Народно позориште Ниш је постало члан позоришних фестивала.

Приближно 50.000 гледалаца је присуствовало представама и програмима нишког театра.

Овоме треба придодати и остварене сарадње са свим установама културе, основним и средњим школама и јавним установама града Ниша, позориштима Србије, те позориштима и амбасадама Румуније, Бугарске, Северне Македоније, Хрватске, Словеније, Босне и Херцеговине, Црне Горе, Јапана, Мађарске, Канаде, Португалије, Литваније, Летоније, Турске, Русије, Француске и Америке.

Имајући у виду да је Извештај о раду и пословању Народног позоришта Ниш за 2022. годину сачињен у складу са законом и прописима Града, као и циљевима садржаним у оснивачком акту, Градска управа за друштвене делатности израдила је нацрт Решења као у диспозитиву.

вршилац дужности начелника

Градске управе за друштвене делатности

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Павлина Михајленко